**SNOEZELEN**

Snoezelen je multifunkčná metóda, ktorá sa realizuje v obzvlášť príjemnom a upravenom prostredí pomocou svetelných a zvukových prvkov, vôní a hudby, pričom jej cieľom je vyvolanie zmyslových pocitov. Je určená najmä pre osoby s vývinovými poruchami, s mentálnym, telesným alebo viacnásobným postihnutím, s poruchou autistického spektra, poruchami správania a učenia, s psychickými poruchami, traumatickým poranením mozgu, u ľudí s demenciou a u chronicky chorých pacientov. Snoezelen je využívaný v mnohých zariadeniach ako sú špeciálne materské a základné školy, integračné centrá, domovy sociálnych služieb, rehabilitačné centrá, denné stacionáre, hospice a iné. S metódou Snoezelen pracujú odborníci z rôznych profesií, najmä liečební a špeciálni pedagógovia, psychológovia a psychoterapeuti, zdravotní rehabilitační pracovníci, fyzioterapeuti a vychovávatelia. Snozelen ako terapia v užšom slova zmysle, je zaradená podľa neurofyziologického základu do psychomotorickej terapie. Snoezelen poukazuje na pozitívne výsledky, ako sú rozvoj zmyslového vnímania, zlepšenie schopnosti relaxácie a uvoľnenia sa, rozvoj poznania, emocionality, komunikácie, kreativity, zníženie agresívneho a autoagresívneho správania, redukcia stresu a stereotypného správania, zvýšenie a zlepšenie vzťahu medzi klientom a sociálnym pracovníkom. Ciele Snoezelen sa stanovujú na základe predchádzajúcej diagnostiky a problémov konkrétneho klienta. Vo všeobecnosti cieľom nie je len uvoľnenie, pohoda a spokojnosť, ale aj stimulácia zmyslového vnímania a podporovanie rozvoja osobnosti klienta. Podpora sa vzťahuje na viaceré oblasti vývinu: vnímanie, emocionalitu, kognitívne procesy, komunikáciu alebo motoriku. Ďalšími cieľmi môže byť napríklad redukcia stresu a stereotypného správania, motivácie, iniciatívy a zlepšenie vzťahu medzi klientom a terapeutom/rodičom. V pedagogickej praxi môže Snoezelen slúžiť ako opatrenie zamerané na podporu procesu výchovy a vzdelávania. V zariadení DSS a ZpS Horelica je miestnosť Snoezelen používa sa najmä na terapeutický účel. Využívajú sa muzikoterapie, aromaterapie, využívajú sa éterické oleje a vonná lampa. Multisenzorická miestnosť Snoezelen je na našom pracovisku zriadená ako biela miestnosť a je vybavená svetlami, svetelnými vláknami, vodnými valcami, vodnou posteľou obrazovým projektorom a zvukovými reflektormi. Pre pohodlie prostredia je vybavená závesným kreslom. V našom zariadení využívame Snoezelen v rámci individuálnej alebo skupinovej terapie. Pri individuálnej terapie je to 30 minút pri skupinovej terapie je to 40 minút.   
